कमलजीत सिंह झूटी (जन्म: २६ मार्च १९८१), जिन्हें जे शॉन के नाम से बेहतर जाना जाता है, एक ब्रिटिश गायक और गीतकार हैं। उन्होंने ब्रिटेन के एशियाई अंडरग्राउंड दृश्य में ऋषि रिच प्रोजेक्ट के सदस्य के रूप में "डांस विद यू" गीत के साथ शुरुआत की, जो कि २००३ में यूके सिंगल्स चार्ट पर नंबर १२ पर पहुंच गया। इसके बाद उन्होंने वर्जिन रिकॉर्ड्स के साथ अनुबंध कर लिया, और फिर २००४ में एक एकल कलाकार के रूप में उनके दो गीत यूके शीर्ष १० हिट रहे: नंबर ६ पर "आइज़ ऑन यू" और नंबर ४ पर "स्टोलन"। ये दोनों ही गीत उनकी डेब्यू एल्बम, मी अगेन्स्ट माईसेल्फ में शामिल थे, जो ब्रिटेन में तो केवल मामूली सफलता प्राप्त कर पायी, परन्तु पूरे एशिया में दो मिलियन से अधिक प्रतियों की बिक्री के साथ उनकी आज तक की सबसे सफल एल्बम बनी हुई है। ऋषि रिच प्रोजेक्ट का सदस्य होने के अतिरिक्त, शॉन भांगड़ाआरबी फ्यूज़न के पायनियर भी थे, और इसने ही उनकी पहली एल्बम को विश्वव्यापी दक्षिण एशियाई डायस्पोरा के बीच लोकप्रिय बनाने में मदद की।

२००६ में शान ने अंततः वर्जिन छोड़ दिया और अपने स्वयं के स्वतंत्र लेबल, जेडड रिकॉर्ड्स की स्थापना की। लगभग चार वर्षों के अंतराल के बाद, उन्होंने २००८ में "राइड इट" गीत जारी किया, जो ब्रिटेन में नंबर ११ पर पहुंच गया, और कई पूर्वी यूरोपीय देशों के संगीत चार्टों में सबसे ऊपर रहा था, जैसे रोमानिया में, जहां यह उस साल के सर्वाधिक बिकने वाले एकल गीतों में से एक था। इस सफलता को उन्होंने "टुनाइट" तथा "मे बी" जैसे हिट गीतों के साथ जारी रखा। ये गीत उनकी दूसरी एल्बम, माई ओन वे में शामिल किये गये थे, जो यूके एल्बम चार्ट पर नंबर ६ तक पहुंच गयी, और यूके आरबी चार्ट में शीर्ष स्थान पर रही। लगभग इसी समय में उन्होंने अपने आरबी संगीत में इलेक्ट्रोपॉप शैली की ध्वनियों का भी अधिक उपयोग करना शुरू किया।

२००८ के अंत तक उन्होंने कैश मनी रिकॉर्ड्स के साथ अनुबंध कर लिया था। २००९ में, उनके अमेरिकी डेब्यू एकल गीत "डाउन" ने बिलबोर्ड हॉट १०० में शीर्ष स्थान हासिल किया, जिससे वह हॉट १०० चार्ट के शीर्ष पर पहला यूके अर्बन शैली का गीत, तथा शॉन शीर्ष गीत गाने वाले पहले दक्षिण एशियाई मूल के कलाकार बन गये। "डाउन" २००९ का सातवां सर्वाधिक बिकने वाला गीत था, और इसने उस वर्ष संयुक्त राज्य अमेरिका में तीन मिलियन से अधिक प्रतियां बेचीं, जो अंततः छह मिलियन तक पहुंच गईं, और इसने शॉन को उस समय अमेरिकी चार्ट इतिहास में सबसे सफल ब्रिटिश  यूरोपीय पुरुष अर्बन कलाकार बना दिया। इसके कुछ समय बाद ही शॉन का एक दूसरा गीत "डू यू रीमेम्बेर" भी ज़बरदस्त हिट रहा, जिसने अमेरिका में दस लाख से अधिक प्रतियां बेची, और हॉट १०० चार्ट पर शीर्ष दस में रहा। इसके बाद उन्होंने अपनी अमेरिकी डेब्यू एल्बम ऑल और नथिंग जारी की, जो यूएस बिलबोर्ड २०० पर नंबर ३७ पर, और जापानी एल्बम चार्ट "ओरिकॉन" पर ग्यारहवें स्थान पर रही। २००९ के बिलबोर्ड के हॉट १०० कलाकारों में शॉन को ३५वां स्थान प्राप्त हुआ था।

 डिस्कोग्राफ़ी 

 मी अगेन्स्ट माईसेल्फ (२००४)
 "इंट्रो"
 "आइज़ ऑन यू" 
 "वन नाईट"
 "डोंट रश"
 "ऑन  ऑन"
 "स्टोलन"
 "कम विद मी"
 "होल्डिंग ऑन" 
 "इंटरल्यूड"
 "डांस विद यू"
 "मैन्स वर्ल्ड"
 "आई बिलीव इन यू"
 "वन मिनट"
 "मेरी जान"
 "मी अगेन्स्ट माईसेल्फ"
 "यू डोंट नो मी"
 "हू इस कमलजीत"

 माई ओन वे (२००८)
 "राइड इट"
 "मेबी"
 "आई वोट टेल"
 "स्टे"
 स्टक इन द मिडल
 गुड एनफ
 क्राई
 ऑल और नथिंग
 रनअवे
 वेटिंग 
 यूस्ड टू लव हर
 जस्ट अ फ्रेंड
 मर्डर
 ईज़ी एस १,२,३

 ऑल और नथिंग (२००८)
 डू यू
 फायर
 डाउन
 डू यू रिमेंबर
 राइड इट
 लव लाइक दिस
 इफ आई ऐंट गॉट यू
 वॉर
 क्राई
 ऑल और नथिंग
 स्टक इन द मिडल
 स्टे
 लाइट्स ऑफ़
 डाउन (कैंडल लाइट रीमिक्स)

 नीयन (२०१३)
 नीयन
 लकीएस्ट मैन
 वर्ड्स
 वेयर यू आर
 गन्स एंड रोजेज
 मार्स
 मिस पॉपुलर
 क्लोज तो यू
 डीप एंड
 वर्थ इट ऑल
 पैसेंजर साइड
 ऑल ऑन योर बॉडी
 ब्रेक ऑफ़ डॉन
 यूनिवर्स
 बैक टू लव
 सो हाई
 २०१२ (इट ऐंट द एंड)
 आई एम ऑल योर्स

 सन्दर्भ 

 बाहरी कड़ियाँ 

श्रेणी:1981 में जन्मे लोग
श्रेणी:जीवित लोग
श्रेणी:गायक
श्रेणी:गीतकार
श्रेणी:लंदन के लोग